《铁山祠成二首 其二》
宋代·李新

缥缈团空翠一围，丛神社鼓日相依。阴天几处看云阵，夜雪何时化铁衣。

鸟鼠莫栖新蕊殿，风尘从染旧龙旗。门前汗马蹄翻玉，犹似当年力战归。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。